
ΤΕΥΧΟΣ ΔΕΥΤΕΡΟ 


Αρ 


. Φύλλου 3248 


ΑΠΟΦΑΣΕΙΣ 

Αριθμ. ΔΑΕΦΚ/3227/Α 325 

Οριοθέτηση περιοχών και χορήγηση στεγαστικής 
συνδρομής για την αποκατάσταση των ζημιών σε 
κτίρια από το σεισμό της 21 ης Ιουλίου 2017 σε πε¬ 
ριοχές της Περιφέρειας Νοτίου Αιγαίου. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ -ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.7.1978 πράξης Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών έκτων σεισμών 1978 εις 
περιοχή Βορείου Ελλάδος κ.λπ. και ρυθμίσεως ετέρων 
συναφών θεμάτων» που κυρώθηκε, τροποποιήθηκε και 
συμπληρώθηκε με τους ν. 867/1979 (Α’ 24), 1048/1980 
(ΑΊ 01), 1133/1981 (Α'54) και 1190/1981 (Α'203). 

2. Τις διατάξεις του άρθρου 2 της από 26.3.1981 πρά¬ 
ξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
ν. 1190/1981 (Α'203) καθώς και τις διατάξειςτου άρθρου 
πέμπτου του ν. 1190/1981 (Α'203) όπως τροποποιήθηκε 
και συμπληρώθηκε με το άρθρο 1, παρ. 42 και 43 του 
ν. 2412/1996 «Μεταφορά αρμοδιοτήτων από το Υπουρ¬ 
γικό Συμβούλιο σε άλλα Κυβερνητικά όργανα και άλλες 
διατάξεις» (ΑΊ23). 

3. Τις διατάξειςτου άρθρου 1, παρ. 3, του ν. 1283/1982 
(ΑΊ 14) «Για τις προθεσμίες υποβολής αιτήσεων δανει¬ 
οδότησης των σεισμοπλήκτων και τη ρύθμιση άλλων 
θεμάτων». 

4. Τις διατάξειςτου ν. 128/1975 (ΑΊ78) «περί τροπο- 
ποιήσεως και συμπληρώσεως διατάξεων τινών αναφε- 
ρομένων εις την λειτουργία του χρηματοδοτικού συστή¬ 
ματος», όπως τροποποιήθηκε και ισχύει. 

5. Τις διατάξεις του άρθρου 3, παρ. 3, τελευταίο εδάφιο 
του ν. 1266/1982 (Α’ 81) «Περί οργάνων ασκήσεως της 
νομισματικής, πιστωτικής και συναλλαγματικής πολιτι¬ 
κής και άλλες διατάξεις» όπως συμπληρώθηκε με το άρ¬ 
θρο 25, παρ. 6 του ν. 1418/1984 (Α' 23) «Περί Δημοσίων 
Έργων και ρυθμίσεις συναφών θεμάτων». 

6. Τα άρθρα 20,23,77,79 και 80τουν. 4270/2014 «Αρ¬ 
χές δημοσιονομικής διαχείρισης και εποπτείας (ενσωμά¬ 


τωση της Οδηγίας 2011/85/ΕΕ) - δημόσιο λογιστικό και 
άλλες διατάξεις» (ΑΊ43), όπως τροποποιήθηκε με τον 
ν. 4337/2015 (ΑΊ 29), και ισχύει. 

7. Τον ν. 3861/2010 (ΑΊ 12) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο Διαδίκτυο "Πρόγραμμα Διαύγεια" και άλλες 
διατάξεις», όπως ισχύει. 

8. Τις διατάξεις του άρθρου 129 του ν. 4199/2013 
(Α' 216) «Δημόσιες υπεραστικές οδικές μεταφορές επι¬ 
βατών - Ρυθμιστική Αρχή Επιβατικών Μεταφορών και 
άλλες διατάξεις». 

9. Το π.δ. 113/2010 «Ανάληψη υποχρεώσεων από τους 
Διατάκτες» (ΑΊ 94), όπως ισχύει. 

10. Το π.δ. 111/2014 (ΑΊ 78) «Οργανισμός Υπουργείου 
Οικονομικών». 

11. Το π.δ. 109/2014 (ΑΊ76) «Οργανισμόςτου Υπουρ¬ 
γείου Υποδομών, Μεταφορών και Δικτύων». 

12. Το π.δ. 70/2015 (ΑΊ 14) «περί ανασύστασης του 
Υπουργείου Υποδομών, Μεταφορών και Δικτύων». 

13. Το π.δ. 73/2015 (ΑΊ16) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

14. Το π.δ. 116/2014 (ΑΊ85) «Οργανισμός του Υπουρ¬ 
γείου Ανάπτυξης και Ανταγωνιστικότητας». 

15. Το π.δ. 123/2016 (Α'208) που αφορά στη μετονο- 
μασία των Υπουργείων «Υποδομών, Μεταφορών και Δι¬ 
κτύων», «Εσωτερικών και Διοικητικής Ανασυγκρότησης», 
«Οικονομίας, Ανάπτυξης και Τουρισμού». 

16. Το π.δ. 125/2016 (Α'210) «Διορισμός Υπουργών, 
Αναπληρωτών Υπουργών και Υφυπουργών». 

17. Την υπ' αριθ. Υ197/17.11.2016 (Β'3722) απόφαση 
του Πρωθυπουργού, όπως τροποποιήθηκε με την υπ’ 
αριθ. Υ226/27.12.2016 (Β'4233) απόφαση του Πρωθυ¬ 
πουργού περί «Ανάθεση αρμοδιοτήτων στον Αναπλη¬ 
ρωτή Υπουργό Οικονομίας και Ανάπτυξης Αλέξανδρο 
Χαρίτση». 

18. Την υπ' αριθ. οικ. 20699/30.3.2015 (Υ.Ο.Δ.Δ. 204) 
απόφαση διορισμού του Γενικού Γραμματέα Υποδομών 
του Υπουργείου Οικονομίας, Υποδομών, Ναυτιλίας και 
Τουρισμού. 

19. Την υπ' αριθ. οικ. 68520/18.10.2016 απόφαση του 
Υπουργού Υ.ΜΕ.ΔΙ. με θέμα «Ορισμός Αναπληρωτή 
Προϊσταμένου της Γενικής Διεύθυνσης Τεχνικής Υπο¬ 
στήριξης». 

20. Την υπ' αριθ. Δ16α/04/773/29.11.1990 (Β’ 746) 
κοινή απόφαση του Υπουργού Προεδρίας και του Ανα¬ 
πληρωτή Υπουργού ΠΕ.ΧΩ.Δ.Ε. «περί εξαιρέσεως διοικη¬ 
τικών πράξεων ή εγγράφων από τον κανόνα των τριών 
υπογραφών». 

21. Την υπ' αριθ. οικ. 6772/Β9β/19.12.2011 (Β’3201) 
απόφαση Υφυπουργού Υ.ΜΕ.Δ. «Τιμολόγιο υπολογισμού 
της δαπάνης των εργασιών επισκευής για την αποκατά¬ 
σταση των ζημιών σε κτίρια που έχουν πληγεί από φυ¬ 
σικές καταστροφές (σεισμό, πυρκαγιά, πλημμύρα, κατο¬ 
λίσθηση) και της αντίστοιχης Στεγαστικής Συνδρομής». 

22. Την υπ' αριθ. οικ. 4212/Β11/2.10.2013 (Β’ 2661) από¬ 
φαση του Γενικού Γραμματέα Δημοσίων Έργων με θέμα 
«Καθορισμός ελάχιστων υποχρεωτικών απαιτήσεων για 
την κατάθεση φακέλων επισκευής κτιρίων από Φέρουσα 
Τοιχοποιία που έχουν υποστεί βλάβες από σεισμό». 

23. Την υπ' αριθ. 1455/ΣΤ8/20.2.2014 (Β'455) απόφαση 
του Υπουργού Υποδομών, Μεταφορών και Δικτύων με 
θέμα «Καθορισμός ελάχιστων υποχρεωτικών απαιτήσε¬ 
ων για τη σύνταξη μελετών αποκατάστασης κτιρίων από 
οπλισμένο σκυρόδεμα, που έχουν υποστεί βλάβες από 
σεισμό και την έκδοση των σχετικών αδειών επισκευής». 

24. Την υπ' αριθ. οικ. 7791/Α314/24.9.2014 (Β'2658) 
απόφαση Υπουργού Υ.ΜΕ.Δ. «Καθορισμός Διαδικασίας 
Ελέγχου Κτιρίων, Ελέγχου Φακέλων Επισκευής και Ανα- 
κατασκευής Κτιρίων καθώς και εκδίκασης Ενστάσεων, 
μετά από φυσικές καταστροφές». 

25. Τον Κανονισμό (ΕΕ) αριθ. 651/2014της Επιτροπής 
της 17ης Ιουνίου 2014 (0_ΙΙ_ 187, 26-6-2014, ρ. 1-78) για 
την κήρυξη ορισμένων κατηγοριών ενισχύσεων ως συμ¬ 
βατών με την εσωτερική αγορά και κατ' εφαρμογή των 
άρθρων 107 και 108 της Συνθήκης (και ιδίωςτο άρθρο 50). 

26. Τον Κανονισμό (ΕΕ) αριθ. 702/2014της Επιτροπής 
της 25ης Ιουνίου 2014 (Οϋί 193,1-7-2014, ρ. 1-75) για την 
κήρυξη ορισμένων κατηγοριών ενισχύσεων στουςτομείς 
της γεωργίας και δασοκομίας και σε αγροτικές περιοχές 
συμβιβάσιμων με την εσωτερική αγορά κατ' εφαρμογή 
των άρθρων 107 και 108 της Συνθήκης για τη λειτουργία 
της Ευρωπαϊκής Ένωσης» (και ιδίως το άρθρο 30). 

27. Τον Κανονισμό (ΕΕ) αριθ. 1388/2014 της Επιτροπής 
της 16ης Δεκεμβρίου 2014(1369,24-12-2014, ρ. 37-63) 
για την κήρυξη ορισμένων κατηγοριών ενισχύσεων σε 
επιχειρήσεις που δραστηριοποιούνται στην παραγωγή, 
τη μεταποίηση και την εμπορία προϊόντων αλιείας και 
υδατοκαλλιέργειας συμβατών με την εσωτερική αγορά 
κατ' εφαρμογή των άρθρων 107 και 108 της Συνθήκης 
για τη λειτουργία της Ευρωπαϊκής Ένωσης (και ιδίωςτο 
άρθρο 44). 

28. Τον ορισμό της «επιχείρησης» σύμφωνα με το άρ¬ 
θρο 1 του παραρτήματος I του Κανονισμού 651 /2014, το 
άρθρο 1 του παραρτήματος I του Κανονισμού 702/2014 
και το άρθρο 1 του παραρτήματος I του Κανονισμού 
1388/2014. 

29. Τις αυτοψίες που διενήργησαν οι μηχανικοί της 
Διεύθυνσης Αποκατάστασης Επιπτώσεων Φυσικών Κα¬ 
ταστροφών (Δ.Α.Ε.Φ.Κ.) στα πληγέντα κτίρια των νησιών 
Κω και Καλύμνου, της Περιφέρειας Νοτίου Αιγαίου από 
τον σεισμό της 21 ης Ιουλίου 2017. 


30. Το υπ’ αριθ. 86706/426/24.7.2017 (Ορθή Επανά¬ 
ληψη 24.7.2017) έγγραφο της Αυτοτελούς Διεύθυνσης 
Πολιτικής Προστασίας της Περιφέρειας Νοτίου Αιγαίου 
(αριθ. Δ.Α.Ε.Φ.Κ. 2922/25.7.2017 και 3032/1.8.2017). 

31 .Το υπ' αριθ.ΔΝΣα/57283/ΦΝ456ε/9.08.2017 έγγρα¬ 
φο της Δ/νσης Νομοθετικού Συντονισμού και Καλής Νο¬ 
μοθέτησης της Γενικής Δ/νσης Διοικητικής Υποστήριξης 
της Γενικής Γραμματείαςτου Υπουργείου Υποδομών και 
Μεταφορών (αριθ. Δ.Α.Ε.Φ.Κ. 3225/10.8.2017). 

32. Την υπ’ αριθ. 574/17.8.2017 Εισηγητική Έκθεση 
Δημοσιονομικών Επιπτώσεων του Προϊσταμένου της 
Γενικής Διεύθυνσης Οικονομικών Υπηρεσιών της Γενικής 
Γραμματείας του Υπουργείου Υποδομών και Μεταφορών 
(αριθ. Δ.Α.Ε.Φ.Κ. 3325/17.8.2017). 

33. Τουπ'αριθ. ΒΑΘΜΟΣ ΠΡΟ/ΤΑΣ 57309/2876/8.8.2017 
έγγραφο του Τμήματος Δημοσιονομικών Αναφορών και 
Κρατικών Ενισχύσεων της Δ/νσης Προϋπ/σμού και Δη¬ 
μοσιονομικών Αναφορών της Γεν. Δ/νσης Οικονομικών 
Υπηρεσιών του Υπουργείου Υποδομών και Μεταφορών 
(αριθ. Δ.Α.Ε.Φ.Κ. 3227/10.8.2017). 

34. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των νησιών Κω 
και Καλύμνου της Περιφέρειας Νοτίου Αιγαίου από τον 
σεισμό της 21 ης Ιουλίου 2017. 

35. Το γεγονός ότι ο σεισμός της 21 ης Ιουλίου 2017 
που έπληξε τα νησιά Κω και Κάλυμνο, της Περιφέρειας 
Νοτίου Αιγαίου, ορίζεται ως φυσική καταστροφή. 

36. Τις διατάξεις του άρθρου 90 του Κώδικα Νομο¬ 
θεσίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ/τος 63/2005 
(Α'98) και το γεγονός ότι από τις διατάξεις της παρούσας 
απόφασης προκαλούνται οι ακόλουθες δαπάνες: 

Α) Σε βάροςτου Προγράμματος Δημοσίων Επενδύσε¬ 
ων της ΣΑΕ 069, δαπάνη ύψους € 5.269.700 περίπου για 
την παροχή Δωρεάν Κρατικής Αρωγής, τις κατεδαφίσεις 
των κτιρίων και των εξόδων κίνησης των μηχανικών που 
θα διενεργήσουν αυτοψίες. 

Β) Σε βάρος του λογαριασμού του ν. 128/1975 (ΑΊ78), 
δαπάνη ύψους € 857.300 περίπου για την κάλυψη των 
τόκων των χορηγούμενων δανείων. 

Και επειδή: 

Από τον σεισμό της 21 ης Ιουλίου 2017 προκλήθηκαν 
εκτεταμένες ζημιές σε πολλά κτίρια των νησιών Κω και 
Καλύμνου, της Περιφέρειας Νοτίου Αιγαίου, αποφασί¬ 
ζουμε: 

1. ΟΡΙΟΘΕΤΗΣΗ ΣΕΙΣΜΟΠΛΗΚΤΩΝ ΠΕΡΙΟΧΩΝ 

1.1. Εφαρμόζουμε αναλόγως τις διατάξεις της από 
28.7.1978 πράξεως Νομοθετικού Περιεχομένου «Περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ.», η οποία κυρώθηκε, τροποποιήθη¬ 
κε και συμπληρώθηκε με τους νόμους 867/1979 (Α'24), 
1048/1980 (Α’ 101), 1133/1981 (Α'54) και 1190/1981 
(Α'203) καθώς και τις σχετικές κανονιστικές πράξεις 
που ισχύουν σήμερα, για την αποκατάσταση των ζη¬ 
μιών που προκλήθηκαν στα κτίρια από τον σεισμό της 
21ης Ιουλίου 2017, ο οποίος έχει χαρακτήρα φυσικής 
καταστροφής, και ανήκουν στα νησιά Κω και Καλύμνου, 
της Περιφέρειας Νοτίου Αιγαίου. 

1.2. Το έργο της αποκατάστασης των ζημιών σε κτίρια 
από τον σεισμό της 21ης Ιουλίου 2017, που έπληξε τα 
νησιά Κω και Κάλυμνο, της Περιφέρειας Νοτίου Αιγαίου, 
αναλαμβάνει η Διεύθυνση Αποκατάστασης Επιπτώσεων 
Φυσικών Καταστροφών (Δ.Α.Ε.Φ.Κ.), η οποία εφεξής στην 
παρούσα απόφαση θα αποκαλείται «αρμόδια Υπηρεσία». 

2. ΠΡΟΘΕΣΜΙΕΣ 

2.1. Ο/Η ιδιοκτήτης/-τρια (ψιλός κύριος, επικαρπωτής 
ή ο/η έχων/-ουσα την πλήρη κυριότητα) ή ο/η διαχει- 
ριστής/-τρια (σε περίπτωση διηρημένης ιδιοκτησίας) 
κτιρίου, που έχει πληγεί από το σεισμό της 21 ης Ιουλίου 
2017, εφόσον επιθυμεί τον έλεγχο του και την έκδοση 
έκθεσης αυτοψίας, πρέπει να υποβάλει στην αρμόδια 
Υπηρεσία αίτηση για διενέργεια αυτοψίας στο πληγέν 
κτίριο, εντός προθεσμίας έξι (6) μηνών από τη δημοσί¬ 
ευση σε ΦΕΚ της παρούσας απόφασης. 

Η αίτηση αυτή θα συνοδεύεται από τίτλους ιδιοκτησί¬ 
ας, οδοιπορικό σκαρίφημα και φωτογραφίες του πληγέ- 
ντος κτιρίου. Οι φωτογραφίες θα φέρουν το όνομα και 
την υπογραφή του/της ιδιοκτήτη/-τριας. 

2.2. Ο/η ιδιοκτήτης/-τρια (ψιλός κύριος, επικαρπωτής 
ή ο/η έχων/-ουσα την πλήρη κυριότητα) ή όλοι οι συνι- 
διοκτήτεςΛτριες (σε περίπτωση συνιδιοκτησίας) ή ο/η 
ειδικός/-ή διαχειριστής/-τρια (σε περίπτωση διηρημένης 
ιδιοκτησίας, όπου απαιτείται από τις ισχύουσες διατά¬ 
ξεις) κτιρίου που έχει πληγεί από τον σεισμό της 21 ης 
Ιουλίου 2017, προκειμένου να καθοριστεί δικαιούχος 
Στεγαστικής Συνδρομής (Σ.Σ.) για επισκευή ή ανακατα- 
σκευή ανάλογα με τον χαρακτηρισμό του κτιρίου, πρέπει 
να υποβάλει στην αρμόδια Υπηρεσία αίτηση με όλα τα 
απαιτούμενα δικαιολογητικά (όπως αυτά ορίζονται σε 
σχετικές υπουργικές αποφάσεις), εντός προθεσμίας: 

• ενός (1) έτους από την ημερομηνία παραλαβής της 
έκθεσηςαυτοψίαςτου κτιρίου (η οποία εκδόθηκε βάσει 
της προαναφερόμενης παραγράφου 2.1) ή του Πρωτο¬ 
κόλλου Αυτοψίας Επικινδύνως Ετοιμόρροπου Κτιρίου 
(Π.Α.Ε.Ε.Κ.) 

Π 

■ δέκα οκτώ (18) μηνών από τη δημοσίευση σε ΦΕΚ 
της παρούσας απόφασης για απ’ ευθείας έκδοση Άδειας 
Επισκευής. 

2.3 Οι παραπάνω προθεσμίες δύνανται να παραταθούν 
με απόφαση του Υπουργού Υποδομών και Μεταφορών 
και για χρονικό διάστημα έως δύο (2) έτη. 

3. ΣΤΕΓΑΣΤΙΚΗ ΣΥΝΔΡΟΜΗ -ΓΕΝΙΚΟΙ ΟΡΟΙ 

3.1. Στις περιοχές που οριοθετούνται με την παρούσα 
απόφαση χορηγείται από την αρμόδια Υπηρεσία Στεγα- 
στική Συνδρομή (Σ.Σ.) για την επισκευή ή την ανακατα- 
σκευή των κτιρίων που έχουν υποστεί βλάβες από τον 
προαναφερόμενο σεισμό. 

Επισημαίνεται ότι η Σ.Σ. ανακατασκευής, δύναται να 
χρησιμοποιηθεί για αυτοστέγαση (αγορά έτοιμου ή υπό 
ανέγερση κτιρίου) ή για αποπεράτωση ιδιόκτητου κτιρίου. 

3.2. Δικαιούχοι Σ.Σ. είναι οι ιδιοκτήτες/-τριες οι οποί- 
οι/-ες την ημέρα του συμβάντος έχουν την πλήρη ή τη 
ψιλή κυριότητα κτιρίων που έχουν υποστεί βλάβες από 
το συμβάν και χρήζουν επισκευής ή ανακατασκευής. 


3.3. Η Σ.Σ. συνίσταται από 80% Δωρεάν Κρατική Αρω¬ 
γή (Δ.Κ.Α.) που χορηγείται από την αρμόδια Υπηρεσία 
και από 20% Άτοκο Δάνειο (Α.Δ.) που χορηγείται από 
τα πιστωτικά ιδρύματα στους/στις δικαιούχους δανει- 
ολήπτες/-τριες. 

Για την προστασία του χαρακτή ρα και της βιωσιμότητας 
των παραδοσιακών οικισμών, όταν οι ιδιοκτήτες των πλη- 
γέντων κτιρίων επιλέγουν ανακατασκευή, αυτοστέγαση ή 
αποπεράτωση κτιρίου εκτός παραδοσιακού οικισμού, ενώ 
το πληγέν κτίριο ήταν εντόςτου παραδοσιακού οικισμού, 
η Σ.Σ. που χορηγείται συνίσταται από 40% Δωρεάν Κρατι¬ 
κή Αρωγή (Δ.Κ.Α.) και 60% Άτοκο Δάνειο (Α.Δ.). 

3.4. Σε περίπτωση που στον/στην ίδιο/-α ιδιοκτήτη/ 
-τρία ανήκαν την ημέρα του σεισμού, περισσότερες της 
μίας ανεξάρτητες ιδιοκτησίες, Δ.Κ.Α. δικαιούται μόνο για 
μία από αυτές, την οποία επιλέγει ο/η ίδιος/-α με υπεύθυ¬ 
νη δήλωσή του/-της. Για τις υπόλοιπες ιδιοκτησίες χορη¬ 
γείται το σύνολο της Σ.Σ. εξ ολοκλήρου υπό μορφή Α.Δ. 

3.5. Επιπλέον Δ.Κ.Α. χορηγείται για όλες τις ανεξάρτη¬ 
τες ιδιοκτησίες των παρακάτω περιπτώσεων: α) για την 
ανακατασκευή: 

• Ιερών Ναών (όχι ιδιωτικών Ιερών Ναών), Μουσουλ¬ 
μανικών Τεμενών, 

• κτιρίων κοινωφελούς χρήσης, που ανήκουν στο Δη¬ 
μόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλανθρω¬ 
πικά ή σε Ευαγή Ιδρύματα, 

• κτιρίων τα οποία είναι χαρακτηρισμένα ως μνημεία ή ως 
διατη ρητέα στο σύνολο τους σύμφωνα με το ΦΕΚ δημοσί¬ 
ευσης της απόφασης χαρακτηρισμού (ή είχε αρχίσει η δια¬ 
δικασία χαρακτηρισμού τους πριν την ημέρα του σεισμού), 
δεν αίρεται ο χαρακτηρισμός τους μετά την κατεδάφιση 
και οι ιδιοκτήτες προβούν σε ανακατασκευή αυτών, 

■ κτιρίων τα οποία βρίσκονται εντός παραδοσιακού 
οικισμού, εφόσον ανακατασκευαστούν εντός του πα¬ 
ραδοσιακού οικισμού με ειδικούς όρους δόμησης, 
σύμφωνα με το ΦΕΚ χαρακτηρισμού του οικισμού ως 
παραδοσιακού. 

β) για την επισκευή: 

• φερόντων στοιχείων κτιρίων 

• μη φερόντων στοιχείων για τις παρακάτω κατηγορίες 
κτιρίων: 

ί) Ιερών Ναών (όχι ιδιωτικών Ιερών Ναών), Μουσουλ¬ 
μανικών Τεμενών 

ϋ) κτιρίων κοινωφελούς χρήσης, που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλαν¬ 
θρωπικά ή σε Ευαγή Ιδρύματα, 

ίίί) κτιρίων τα οποία είναι χαρακτηρισμένα ως μνημεία 
ή ως διατηρητέα στο σύνολο τους σύμφωνα με το ΦΕΚ 
δημοσίευσης της απόφασης χαρακτηρισμού (ή είχε αρ¬ 
χίσει η διαδικασία χαρακτηρισμού τους πριν την ημέρα 
του σεισμού), 

ίν) κτιρίων τα οποία βρίσκονται εντός παραδοσιακού 
οικισμού, εφόσον επισκευαστούν με ειδικούς όρους, 
σύμφωνα με το ΦΕΚ χαρακτηρισμού του οικισμού ως 
παραδοσιακού. 

στις οποίες χορηγείται στον/στην ιδιοκτήτηΛτρια 
Δ.Κ.Α. για όλες τις ανεξάρτητες ιδιοκτησίες του/της. 

3.6. Δε χορηγείται Στεγαστική Συνδρομή στις ακόλου¬ 
θες περιπτώσεις: 

α) σε κτίρια που κατά την ημέρα του σεισμού ήταν 
εγκαταλειμμένα κατά την κρίση της αρμόδιας Υπηρε¬ 
σίας. 

Εγκαταλειμμένο κτίριο, είναι το κτίριο το οποίο παρου¬ 
σιάζει εμφανή στοιχεία εγκατάλειψης όπως π.χ. έλλειψη 
στέγης έλλειψη εξωτερικών κουφωμάτων, βλάβες στα 
δομικά στοιχεία (στέγη, πατώματα κ.λπ.), που εμφανώς 
προϋπήρχαν του σεισμού και οφείλονται σε απόλυτη 
εγκατάλειψη. 

Προκειμένου να γίνει άρση του χαρακτηρισμού του 
εγκαταλελειμμένου πρέπει το κτίριο να ήταν στοιχειω¬ 
δώς κατοικήσιμο πριν το συμβάν και ο/η ιδιοκτήτης/- 
τρία να προσκομίσει στοιχεία που ενισχύουν την άρση 
του εγκαταλειμμένου, όπως δηλώσεις (Ε1), (Ε2), (Ε9), Βε¬ 
βαιώσεις Οργανισμών Κοινής Ωφελείας (Ο.Κ.Ω.) των τε¬ 
λευταίων τριών (3) προηγούμενων ετών από τον σεισμό. 

β) σε κτίρια πρόχειρης κατασκευής (π.χ. κτίρια από 
φύλλα λαμαρίνας, φύλλα μοριοσανίδας, κ.λπ.). 

3.7. Στις περιπτώσεις που δεν χορηγείται στον/στη δι¬ 
καιούχο δάνειο από πιστωτικό ίδρυμα ή ο/η ίδιος/-α δεν 
επιθυμεί τη λήψη του, δύναται να λάβει μόνο τη Δ.Κ.Α. 
από την αρμόδια Υπηρεσία. 

3.8. Στις περιπτώσεις κτιρίων που ανήκουν σε επιχει¬ 
ρήσεις (κτιρίων που ιδιοκτησιακά ανήκουν ή σε φυσικά 
πρόσωπα τα οποία ασκούν οικονομική δραστηριότητα 
σε αυτά ή σε εταιρείες), οι ενισχύσεις χορηγούνται βάσει 
των Κανονισμών 651/2014,702/2014 και 1388/2014 εφό¬ 
σον πληρούνται όλες οι προβλεπόμενες προϋποθέσεις. 

Ως επιχείρηση, νοείται κάθε οντότητα, ανεξάρτητα από 
τη νομική της μορφή, που ασκεί οικονομική δραστηρι¬ 
ότητα. Σε αυτές περιλαμβάνονται ειδικότερα αυταπα- 
σχολούμενα άτομα και οικογενειακές επιχειρήσεις που 
ασκούν βιοτεχνική ή άλλη δραστηριότητα, καθώς και 
προσωπικές εταιρείες ή ενώσεις προσώπων που ασκούν 
τακτικά μια οικονομική δραστηριότητα. Επισημαίνονται 
ιδίως τα ακόλουθα: 

α) Η Σ.Σ. και τυχόν άλλες πληρωμές που πραγματοποι¬ 
ούνται για την αποκατάσταση των ζημιών των κτιρίων, συ¬ 
μπεριλαμβανομένων των πληρωμών στο πλαίσιο ασφα¬ 
λιστηρίων συμβολαίων, δεν πρέπει να υπερβαίνουν το 
100% του κόστους αποκατάστασης της ζημίας, όπως αυτό 
αποδεικνύεται από τα κατάλληλα, κατά περίπτωση, παρα¬ 
στατικά και στοιχεία. Σε αντίθετη περίπτωση περικόπτεται 
αναλόγως η Σ.Σ. και επιστρέφεται από τον/την δικαιούχο 
το υπερβάλλον ποσό που τυχόν έχει ήδη καταβληθεί. 

β) Βάσει της παρούσας, χορηγείται Σ.Σ. στους/στις 
ιδιοκτήτες/-τριες ακινήτων για την αποκατάσταση των 
ζημιών, εφόσον δεν έχει εγκριθεί η λήψη αποζημίωσης 
από άλλον δημόσιο φορέα για τις ίδιες ζημιές. 

γ) Η Έγκριση Σ.Σ. Ανακατασκευής ή Αποπεράτωσης ή 
Αυτοστέγασης καθώς και η Άδεια Επισκευής του πληγέ- 
ντος κτιρίου, πρέπει να χορηγείται εντός τεσσάρων (4) 
ετών από την εκδήλωση του γεγονότος, σύμφωνα με 
το άρθρο 50, παράγραφος 3 του Κανονισμού 651/2014. 

Εντός του ίδιου χρονικού διαστήματος, πρέπει να συ- 
νάπτεται η δανειακή σύμβαση με τα πιστωτικά ιδρύματα 
για τη χορήγηση δανείου. 

Ειδικά στις περιπτώσεις κτιρίων που ανήκουν σε επι¬ 
χειρήσεις που δραστηριοποιούνται στην πρωτογενή 


γεωργική παραγωγή καθώς και στην παραγωγή, τη με¬ 
ταποίηση και την εμπορία προϊόντων αλιείας και υδα¬ 
τοκαλλιέργειας, το σύνολο της Σ.Σ. καταβάλλεται εντός 
τεσσάρων (4) ετών από την εκδήλωση του γεγονότος, 
σύμφωνα με το άρθρο 30, παράγραφος 4, του Κανο¬ 
νισμού 702/2014 και το άρθρο 44, παράγραφος 4, του 
Κανονισμού 1388/2014. 

δ) Όλα τα σχετικά δικαιολογητικά έγγραφα που αφο¬ 
ρούν τη χορήγηση της Σ.Σ. διατηρούνται για χρονικό 
διάστημα τουλάχιστον δέκα (10) ετών από την καταβολή 
της τελευταίας δόσης της Δ.Κ.Α. ή του Α.Δ.. Η υποχρέωση 
αυτή αφορά και στα πιστωτικά ιδρύματα που χορηγούν 
τα σχετικά δάνεια. 

ε) Σε περίπτωση που η δικαιούχος ενιαία επιχείρηση 
λάβει συνολική επιχορήγηση άνω των ορίων που τίθε¬ 
νται στο άρθρο 9των Κανονισμών651/2014, 702/2014 
και 1388/2014, η αρμόδια για το σκοπό αυτό Υπηρε¬ 
σία δημοσιεύει τις πληροφορίες που αναφέρονται στο 
Παράρτημα III των εν λόγω Κανονισμών, σε εμπεριστα¬ 
τωμένο δικτυακό τόπο της Ευρωπαϊκής Επιτροπής για 
τις κρατικές ενισχύσεις (Ειΐΐρ5://ννθΐ393ΐθ.θς.θυΓορ3.θυ/ 
ςοηηρθΐΙΐΙοη/ΐΓ3η5ρ3Γθηςγ/ρυ6Νς/5θ3Γςΐνήοηηθ/), για 
λόγους διαφάνειας, το αργότερο εντός έξι (6) μηνών από 
την ημερομηνία έγκρισης χορήγησης της Σ.Σ., όπως προ- 
βλέπεται στην υποπαράγραφο Β11 του ν. 4152/2013. 

στ) Ο Φόρος Προστιθέμενης Αξίας (Φ.Π.Α.) είναι επι¬ 
λέξιμη δαπάνη μόνο όταν δεν είναι ανακτήσιμος βάσει 
της σχετικής εθνικής νομοθεσίας. 

3.9. Οι κοινές υπουργικές αποφάσεις αναρτώνται στο 
διαδίκτυο βάσει του ν. 3861/2010 (ΑΊ12)« Ενίσχυση της 
διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο Διαδίκτυο "Πρόγραμμα Διαύγεια" 
και άλλες διατάξεις» και επίσης δημοσιεύονται στην Εφη¬ 
μερίδα της Κυβερνήσεως βάσει του ν. 3469/2006 (ΑΊ 31) 
«Εθνικό Τυπογραφείο, Εφημερίςτης Κυβερνήσεως και 
λοιπές διατάξεις». 

3.10. Δεν είναι επιλέξιμες οι δαπάνες αποκατάστασης 
ζημιών οι οποίες δεν προκλήθηκαν ως άμεσο επακόλου¬ 
θο του σεισμού της 21 ης Ιουλίου 2017 στα νησιά Κω και 
Κάλυμνο, της Περιφέρειας Νοτίου Αιγαίου. 

4. ΑΝΑΚΑΤΑΣΚΕΥΗ ΚΤΙΡΙΩΝ 

4.1 Δικαιούχοι Σ.Σ. για ανακατασκευή κτιρίων είναι οι 
ιδιοκτήτες/-τριες των κτιρίων: 

α) που έχουν χαρακτηριστεί από την αρμόδια υπη¬ 
ρεσία ως επικινδύνως ετοιμόρροπα (Ε.Ε.) ή ολοσχερώς 
κατεστραμμένα, 

β) που είναι επικινδύνως ετοιμόρροπα ή ολοσχερώς 
κατεστραμμένα και δεν ήταν δυνατόν κατά την αυτοψία 
να προσδιοριστούν στοιχεία για τον χαρακτηρισμό του 
κτιρίου (όπως εμβαδό, στάθμες, χρήση κ.λπ.). Στην περί¬ 
πτωση αυτή δύναται να ληφθούν υπόψη τα παρακάτω: 

ί. Παραστατικά στοιχεία διαπίστωσης της προ του σει¬ 
σμού κατάστασης του κτιρίου (π.χ. φωτογραφίες, ορθο- 
φωτογραφίες, αεροφωτογραφίες). 

II. Παραστατικά διαπίστωσης του εμβαδού και της 
χρήσης του (π.χ. οικοδομική άδεια, τίτλοι ιδιοκτησίας, 
στοιχεία κτηματολογίου, αποδείξεις Ο.Κ.Ω., δήλωση πε- 
ριουσιολογίου (Ε9) ΔΟΥ κ.λπ.). 

Μι. Στοιχεία ότι το κτίριο δεν ήταν εγκαταλελειμμένο 
(π.χ. αποδείξεις Ο.Κ.Ω., Δημοτικών τελών, Κοινοτικών 
τελών, έντυπα ΕΙ και Ε2 ΔΟΥ, κ.λπ.), 
γ) που κατεδαφίστηκαν αμέσως μετά από τον σεισμό 
με εντολή Δημόσιας ή Δημοτικής Αρχής, για λόγους δη¬ 
μόσιας ασφάλειας, χωρίς να έχει προηγηθεί της κατεδά¬ 
φισης αυτοψία από την αρμόδια Υπηρεσία. 

Ο/Η ιδιοκτήτης/-τρια πρέπει να υποβάλει εντός προθε¬ 
σμίας ενός (1) έτους από τη δημοσίευση σε ΦΕΚ της πα¬ 
ρούσας απόφασης, αίτηση στην αρμόδια Υπηρεσία για 
έκδοση Βεβαίωσης Καθορισμού Δικαιούχου Στεγαστικής 
Συνδρομής για Ανακατασκευή, συνοδευόμενη με όλα τα 
απαιτούμενα δικαιολογητικά, όπως αυτά ορίζονται σε 
σχετική υπουργική απόφαση και επιπλέον με τα προα- 
ναφερόμενα δικαιολογητικά (ί), (Μ) και (ϊϋ) του εδαφίου 
(β) της παρ. 4.1. του κεφ. 4 της παρούσας απόφασης. 
Η αρμόδια Υπηρεσία εκδίδει απόφαση Προϊσταμένου 
στην οποία περιγράφεται το πληγέν κτίριο, η χρήση και 
το εμβαδόν αυτού. 

Επισημαίνεται ότι απαιτείται και η προσκόμιση Βεβαίω¬ 
σης της Δημόσιας ή Δημοτικής Αρχής ότι δόθηκε εντολή 
για την κατεδάφιση του κτιρίου για λόγους δημόσιας 
ασφάλειας, 

δ) που είναι δομημένα από ευτελή υλικά (Ε.Υ.) (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) τα οποία δεν έχουν χα- 
ρακτηρισθεί Ε.Ε. αλλά οι ζημιές που προκλήθηκαν από 
τον σεισμό δεν επιδέχονται, σύμφωνα με την κρίση της 
αρμόδιας Υπηρεσίας, ουσιαστικής αποκατάστασης, δη¬ 
λαδή επισκευής που να εξασφαλίζει την αναγκαία αντι¬ 
σεισμική αντοχή τους, ε) που είναι υπέρμετρης δαπάνης 
επισκευής (ασύμφορα). 

4.2 Η ανακατασκευή των κτιρίων γίνεται στο οικόπεδο 
που υπήρχε το πληγέν κτίριο ή σε άλλο οικόπεδο ιδιοκτη¬ 
σίας του/της δικαιούχου εντός του ίδιου νησιού. 

4.3 Η Σ.Σ. ανακατασκευής κτιρίων ορίζεται ως ακο¬ 
λούθως: 

α) για κατοικίες, € 1.000 ανά τ.μ. και με ανώτατο όριο 
εμβαδού κλειστών χώρων του κτιρίου τα 150 τ.μ. ανά 
ανεξάρτητη ιδιοκτησία, 

Στο προαναφερόμενο ανώτατο όριο εμβαδού κλει¬ 
στών χώρων προσμετρώνται: 

ί) βοηθητικοί χώροι κατοικίας (οικιακές αποθήκες) που 
βρίσκονται εντός του κτιρίου, 
μ) βοηθητικοί χώροι κατοικίας (χώροι υγιεινής και μα¬ 
γειρεία) που βρίσκονται εντός του κτιρίου ή και εκτός 
αλλά εντός του οικοπέδου, 
μι) κοινόχρηστοι χώροι που αναλογούν βάσει του πο¬ 
σοστού της ιδιοκτησίας επί του οικοπέδου. 

β) για Ιερούς Ναούς και Μουσουλμανικά Τεμένη, € 850 
ανά τ.μ. για το εμβαδόν των κλειστών χώρων του κτιρίου, 
γ) για κωδωνοστάσια και μιναρέδες, € 400 ανά τ.μ. για το 
εμβαδό που προκύπτει από το γινόμενο του εμβαδού κά¬ 
τοψης του κωδωνοστασίου ή του μιναρέ με το αποτέλε¬ 
σμα της διαίρεσης του ύψους του κωδωνοστασίου ή του 
μιναρέ (Η) με το ύψος Ιι=3,00μ..Το ύψος (Η) ορίζεται ως 
η απόσταση από την έδραση του κωδωνοστασίου ή του 
μιναρέ (συμπεριλαμβανομένου τυχόν υπογείου) έως το 
ανώτατο σημείο της πλάκας επικάλυψης/τρούλου αυτού, 


δ) για κτίρια κοινωφελούς χρήσης που ανήκουν στο 
Δημόσιο, Ν.Π.Δ.Δ., Ο.Τ.Α. ή σε Κοινωφελή ή σε Φιλαν¬ 
θρωπικά ή σε Ευαγή Ιδρύματα ή σε Σωματεία, € 500 ανά 
τ.μ. για το εμβαδόν των κλειστών χώρων του κτιρίου, 
ε) για αποθήκες, στάβλους και αγροικίες εποχιακής 
χρήσης, € 300 ανά τ.μ., και με ανώτατο όριο εμβαδού 
κλειστών χώρων του κτιρίου τα 150 τ.μ. ανά ανεξάρτητη 
ιδιοκτησία. 

στ) για κτίρια επαγγελματικής χρήσης, € 500 ανά τ.μ., 
ζ) για κτηνοτροφικές μονάδες και επαγγελματικές απο¬ 
θήκες, € 400 ανά τ.μ., 

η) για κτίρια επαγγελματικής χρήσης, κτηνοτροφικές 
μονάδες και επαγγελματικές αποθήκες εάν το εμβαδόν 
των κλειστών χώρων είναι πάνω από 150 τ.μ. (προσμε- 
τρούνται οι κοινόχρηστοι χώροι που αναλογούν βάσει 
του ποσοστού της ιδιοκτησίας επί του οικοπέδου) θα 
διαιρείται σε τμήματα των 150 τ.μ.. Το προκύπτον τε- 
λικώς, μετά την ως άνω διαίρεση, υπόλοιπο τμήματος, 
αν έχει εμβαδόν μέχρι και 50 τ.μ. θα αμελείται, ενώ αν 
έχει εμβαδόν πάνω από 50 τ.μ. τότε θα χορηγείται Σ.Σ. 
ανάλογα με το εμβαδόν του. 

Κάθε τμήμα με εμβαδόν μέχρι 150 τ.μ. αντιμετωπίζεται 
ως ανεξάρτητη ιδιοκτησία. Ως εκ τούτου για το πρώτο 
τμήμα η Σ.Σ. θα αποτελείται κατά 80% από Δ.Κ.Α. και 
κατά 20% από Α.Δ., ενώ για τα υπόλοιπα τμήματα μόνο 
από Α.Δ.. 

θ) για ΡίΙοΐί5 (η οποία συμπεριλαμβάνεται στους κοινο¬ 
χρήστους χώρους), 30% της εκάστοτε ισχύουσας τιμής 
μονάδας για ανακατασκευή, ανάλογα με τη χρήση του 
κτιρίου, 

ι) για κατασκευές βοηθητικής χρήσης στο δώμα οι¬ 
κοδομών (οι οποίες συμπεριλαμβάνονται στους κοι¬ 
νοχρήστους χώρους π.χ. απολήξεις κλιμακοστασίων, 
ανελκυστήρων κ.λπ.), 50% της εκάστοτε ισχύουσας τι¬ 
μής μονάδας για ανακατασκευή, ανάλογα με τη χρήση 
του κτιρίου, 

κ) για υπόγειους χώρους, όπως αυτοί ορίζονται από 
τον Ν.Ο.Κ., 70% της εκάστοτε ισχύουσας τιμής μονά¬ 
δας για ανακατασκευή ανάλογα με τη χρήση τους και 
με ανώτατα όρια εμβαδού κλειστών χώρων αυτά που 
αναφέρονται στα σχετικά εδάφια της παραγράφου 4.3, 
κα) για κτίρια που η κατασκευή τους δεν είχε ολοκλη¬ 
ρωθεί μέχρι την ημέρα του σεισμού, ανάλογα με το πο¬ 
σοστό των εργασιών που είχαν εκτελεστεί βάσει πίνακα 
τηςΔ.Α.Ε.Φ.Κ., 

κβ) για κτίρια τα οποία είναι χαρακτηρισμένα ως διατη¬ 
ρητέα σύμφωνα με το ΦΕΚ δημοσίευσηςτης απόφασης 
χαρακτηρισμού (ή είχε αρχίσει η διαδικασία χαρακτηρι¬ 
σμού τους πριν την ημέρα του σεισμού), σύμφωνα με 
τα παρακάτω: 

ί) σε κτίρια που έχει χαρακτηριστεί διατηρητέα μόνο 
η όψη, το ποσό της ανακατασκευής της όψης υπολογί¬ 
ζεται με χρήση του τιμολογίου επισκευής της υπηρεσίας 
για διατηρητέα κτίρια και το ποσό της ανακατασκευής 
του υπολοίπου κτιρίου με τις ισχύουσες τιμές μονάδας 
ανακατασκευής ανάλογα με τη χρήση του κτιρίου και 
με ανώτατα όρια εμβαδού κλειστών χώρων του κτιρίου 
σύμφωνα με τα αναφερόμενα στα σχετικά εδάφια της 
παραγράφου 4.3, 

Μ) σε κτίρια που είναι χαρακτηρισμένα ως διατηρη¬ 
τέα στο σύνολο τους, το ποσό της ανακατασκευής του 
κτιρίου υπολογίζεται με τις ισχύουσες τιμές μονάδας 
ανακατασκευής ανάλογα με τη χρήση του κτιρίου για 
το εμβαδόν των κλειστών χώρων του κτιρίου, 

κγ) για κτίρια τα οποία είναι χαρακτηρισμένα ως μνη¬ 
μεία, σύμφωνα με το ΦΕΚ δημοσίευσης της απόφασης 
χαρακτηρισμού (ή είχε αρχίσει η διαδικασία χαρακτηρι¬ 
σμού τους πριν την ημέρα του σεισμού), με τις ισχύουσες 
τιμές μονάδας ανακατασκευής ανάλογα με τη χρήση του 
κτιρίου για το εμβαδόν των κλειστών χώρων του κτιρίου, 

κδ) για κτίρια τα οποία βρίσκονται εντός παραδοσια¬ 
κού οικισμού, με τις ισχύουσες τιμές μονάδας ανακατα¬ 
σκευής ανάλογα με τη χρήση του κτιρίου για το εμβαδόν 
των κλειστών χώρων του κτιρίου. 

4.4 Η Σ.Σ. ανακατασκευής κτιρίων χορηγείται, λόγω 
νησιωτικής παραμεθόριας περιοχής, με τις παρακάτω 
προσαυξήσεις επί των τιμών της προαναφερόμενης πα¬ 
ραγράφου 4.3: 

ί) 10% για συνήθη κτίρια, 

Μ) 20% για κτίρια τα οποία βρίσκονται εντός παραδο¬ 
σιακού οικισμού, εφόσον ανακατασκευαστούν εντός του 
παραδοσιακού οικισμού με ειδικούς όρους δόμησης, 
σύμφωνα με το ΦΕΚ χαρακτηρισμού του οικισμού ως 
παραδοσιακού, 

ίϋ) 30% για κτίρια τα οποία είναι χαρακτηρισμένα ως 
μνημεία ή ως διατηρητέα στο σύνολο τους σύμφωνα 
με το ΦΕΚ δημοσίευσης της απόφασης χαρακτηρισμού 
(ή είχε αρχίσει η διαδικασία χαρακτηρισμού τους πριν 
την ημέρα του σεισμού), δεν αίρεται ο χαρακτηρισμός 
τους μετά την κατεδάφιση και οι ιδιοκτήτες προβούν σε 
ανακατασκευή αυτών. 

Επισημαίνεται ότι χορηγείται μια μόνο από τις προα- 
ναφερόμενες προσαυξήσεις στο ίδιο κτίριο. 

4.5 Ο/Η δικαιούχος, προκειμένου να του/της χορηγη¬ 
θεί το σύνολο της Σ.Σ., υποχρεούται να ανακατασκευάσει 
κτίριο εμβαδού τουλάχιστον ίσο με το 75% του εμβαδού 
(ή του όγκου στις περιπτώσεις επαγγελματικών χώρων) 
με βάση το οποίο υπολογίστηκε η Σ.Σ.. 

Στην περίπτωση που το ανακατασκευαζόμενο κτίριο 
έχει εμβαδόν μικρότερο του προαναφερόμενου εμβα¬ 
δού, η Σ.Σ. θα υπολογίζεται αναλογικά ως προς το εμβα¬ 
δόν για το οποίο η Σ.Σ. θα χορηγείτο ολόκληρη. 

5. ΑΥΤΟΣΤΕΓΑΣΗ 

5.1. Εγκρίνεται όπως η Σ.Σ. για ανακατασκευή χρησι¬ 
μοποιηθεί για αυτοστέγαση (αγορά έτοιμου ή υπό ανέ¬ 
γερση κτιρίου). 

Το αγοραζόμενο κτίριο θα πρέπει: 

α) να είναι εντός του νησιού που βρίσκεται το πληγέν 
κτίριο, 

β) να είναι νομίμως υφιστάμενο προ του 1955 ή να 
έχει κατασκευαστεί με οικοδομική άδεια η οποία έχει 
υλοποιηθεί, 

γ) να μην έχει κριθεί ακατάλληλο προς χρήση, από την 
αρμόδια Υπηρεσία, για το ίδιο συμβάν. 

Επισημαίνεται ότι: 

• Δεν επιτρέπεται η αγοραπωλησία να γίνεται μεταξύ 
συζύγων, γονέων και παιδιών ή παππούδων-γιαγιάδων 
και εγγονών. 


• Στις περιπτώσεις που το κτίριο στο οποίο πραγματο¬ 
ποιείται η αυτοστέγαση είναι προ του 1955, η στατική 
επάρκεια του κτιρίου θα πρέπει να βεβαιώνεται από δύο 
ιδιώτες πολιτικούς μηχανικούς. 

• Για να χορηγηθεί ολόκληρο το ποσό της υπολογιζό¬ 
μενης Σ.Σ., το νέο κτίριο θα πρέπει να έχει εμβαδό ίσο 
τουλάχιστον με το 75% του εμβαδού που υπολογίστηκε 
η Σ.Σ.. Στις περιπτώσεις που το εμβαδόν του νέου κτιρίου 
είναι μικρότερο του προαναφερόμενου εμβαδού, η Σ.Σ. 
θα υπολογίζεται αναλογικά ως προς το εμβαδόν για το 
οποίο η Σ.Σ. θα χορηγείτο ολόκληρη. 

• Η Σ.Σ. που χορηγείται δεν μπορεί να υπερβαίνει το 
αναγραφόμενο στο συμβόλαιο αγοραπωλησίας τίμημα 
καθώς και την αντικειμενική αξία του ακινήτου. 

5.2. Εγκρίνεται όπως η Σ.Σ. για ανακατασκευή χρη¬ 
σιμοποιηθεί για αποπεράτωση ιδιόκτητου κτιρίου που 
βρίσκεται είτε στο ίδιο οικόπεδο που υπήρχε το πληγέν 
κτίριο ή σε άλλο οικόπεδο ιδιοκτησίας του/της δικαιού¬ 
χου εντός του ίδιου νησιού. 

Επισημαίνεται ότι η Σ.Σ. χορηγείται ανάλογα με το πο¬ 
σοστό των εργασιών που υπολείπονται για την αποπε¬ 
ράτωση του κτιρίου, βάσει πίνακα της Δ.Α.Ε.Φ.Κ.. 

6. ΕΠΙΣΚΕΥΕΣ ΚΤΙΡΙΩΝ 

6.1. Για την επισκευή όλων των κτιρίων, η Σ.Σ. υπο¬ 
λογίζεται ανάλογα με τις ζημιές που παρουσιάζει το 
κτίριο και σύμφωνα με το τιμολόγιο επισκευών της 
Δ.Α.Ε.Φ.Κ., το οποίο έχει εγκριθεί με τη με αριθ. οικ.6772/ 
Β9β/19.12.2011 (Β'3201) απόφαση Υφυπουργού Υ.ΜΕ.ΔΙ., 

Χορηγείται, λόγω νησιωτικής παραμεθόριας περιοχής, 
προσαύξηση 10% στις εγκεκριμένες τιμές του Τιμολογί- 
ου Επισκευών της Δ.Α.Ε.Φ.Κ.. 

Η μελέτη επισκευής συντάσσεται από ιδιώτη μηχα¬ 
νικό και εκδίδεται άδεια επισκευής (για το σύνολο του 
κτιρίου). 

6.2. Η Σ.Σ. για την επισκευή φερόντων στοιχείων κτι¬ 
ρίου ορίζεται σε € 300 ανά τ.μ. για το συνολικό εμβαδόν 
του κτιρίου. 

6.3. Η Σ.Σ. για την επισκευή μη φερόντων στοιχείων 
κτιρίου ορίζεται σε € 150 ανά τ.μ. για το συνολικό εμβα¬ 
δόν του κτιρίου. 

Επισημαίνεται ότι για κτίρια με χρήση κατοικίας (εξαι¬ 
ρούνται κατοικίες που είναι χαρακτηρισμένες ως δια¬ 
τηρητέες στο σύνολο τους ή ως μνημεία ή βρίσκονται 
εντός παραδοσιακού οικισμού και θα επισκευαστούν με 
ειδικούς όρους), αποθήκης, στάβλου και αγροικίας εποχι¬ 
ακής χρήσης, η Σ.Σ. για την επισκευή μη φερόντων στοι¬ 
χείων ορίζεται σε € 150 ανά τ.μ. ανεξάρτητης ιδιοκτησίας 
και μέχρι 150 τ.μ. (στην ανεξάρτητη ιδιοκτησία συμπε- 
ριλαμβάνονται οι κοινόχρηστοι χώροι που αναλογούν 
βάσει του ποσοστού της ιδιοκτησίας επί του οικοπέδου). 

6.4. Χορηγείται προσαύξηση: 

• 10%, λόγω νησιωτικής παραμεθόριας περιοχής, στις 
οριζόμενες τιμές των παραγράφων 6.2 και 6.3 του κεφ. 6 
της παρούσας απόφασης, για συνήθη κτίρια, είτε 

• 20%, λόγω νησιωτικής παραμεθόριας περιοχής και 
εξειδικευμένου δομικού συστήματος, στις οριζόμενες 
τιμές των παραγράφων 6.2 και 6.3 του κεφ. 6 της πα¬ 
ρούσας απόφασης, στις παρακάτω κατηγορίες κτιρίων: 

ί) για κτίρια τα οποία είναι χαρακτηρισμένα ως μνημεία 
ή ως διατηρητέα στο σύνολο τους σύμφωνα με το ΦΕΚ 
δημοσίευσης της απόφασης χαρακτηρισμού (ή είχε αρ¬ 
χίσει η διαδικασία χαρακτηρισμού τους πριν την ημέρα 
του σεισμού), 

μ) για κτίρια τα οποία βρίσκονται εντός παραδοσια¬ 
κού οικισμού, εφόσον επισκευαστούν με ειδικούς όρους, 
σύμφωνα με το ΦΕΚ χαρακτηρισμού του οικισμού ως 
παραδοσιακού. 

Επισημαίνεται ότι χορηγείται μια μόνο από τις προ- 
αναφερόμενες (ί) και (ϋ) προσαυξήσεις στο ίδιο κτίριο. 

6.5. Για κτίρια επαγγελματικής χρήσης, κτηνοτροφικές 
μονάδες και επαγγελματικές αποθήκες εάν το εμβαδόν 
των κλειστών χώρων είναι πάνω από 150 τ.μ. (προσμε- 
τρούνται οι κοινόχρηστοι χώροι που αναλογούν βάσει 
του ποσοστού της ιδιοκτησίας επί του οικοπέδου) θα 
διαιρείται σε τμήματα των 150 τ.μ.. Το προκύπτον τε- 
λικώς, μετά την ως άνω διαίρεση, υπόλοιπο τμήματος, 
αν έχει εμβαδόν μέχρι και 50 τ.μ. θα αμελείται, ενώ αν 
έχει εμβαδόν πάνω από 50 τ.μ. τότε θα χορηγείται Σ.Σ. 
ανάλογα με το εμβαδόν του. 

Κάθε τμήμα με εμβαδόν μέχρι 150 τ.μ. αντιμετωπίζεται 
ως ανεξάρτητη ιδιοκτησία. Ως εκ τούτου για το πρώτο 
τμήμα η Σ.Σ. θα αποτελείται κατά 80% από Δ.Κ.Α. και 
κατά 20% από Α.Δ., ενώ για τα υπόλοιπα τμήματα μόνο 
από Α.Δ.. 

6.6. Για κτίρια που βρίσκονται εντός παραδοσιακού οι¬ 
κισμού, ισχύουν οι τιμές των άρθρων του Τιμολογίου Επι¬ 
σκευών της Δ.Α.Ε.Φ.Κ. που αφορούν στα διατηρητέα κτίρια. 

6.7. Η Σ.Σ. επισκευής δεν μπορεί να υπερβαίνει τη Σ.Σ. 
ανακατασκευής του κτιρίου σε περίπτωση που αυτό ανα¬ 
κατασκευαζόταν. 

6.8. Οι ιδιοκτήτες/-τριες των κτιρίων που κρίνονται 
επισκευάσιμα μπορούν να χρησιμοποιήσουν τη Σ.Σ., που 
αναλογεί στην επισκευή του πληγέντος κτίσματος, για 
ανακατασκευή ή αυτοστέγαση ή αποπεράτωση με τους 
περιορισμούς που τίθενται στα προηγούμενα, εφόσον 
κατεδαφίσουν το κτίριο με δικές τους δαπάνες. 

6.9. Ειδικότερα για την αποκατάσταση ζημιών σε κτι- 
ριακές εγκαταστάσεις επιχειρήσεων και επαγγελματι¬ 
κών χώρων η Σ.Σ. επιτρέπεται να χορηγηθεί, με τους 
ίδιους όρους και στους μισθωτές ή σε όσους έχουν από 
οποιαδήποτε νόμιμη αιτία, αποδεδειγμένα τη νομή ή τη 
χρήση των εν λόγω χώρων, εφόσον δεν έχει υποβληθεί 
σχετική αίτηση, εκ μέρους των ιδιοκτητώνΛτρών μέσα 
σε 45 ημέρες από τη δημοσίευση στην Εφημερίδα της 
Κυβερνήσεωςτης κοινής υπουργικής απόφασης οριοθέ- 
τησης της πληγείσας περιοχής από το σεισμό. Μετά την 
πάροδο των 45 η μερών το δικαίωμα υποβολής αίτησης 
για χορήγηση Σ.Σ. μπορεί να ασκηθεί και από τον/την 
ενοικιαστή/-τρια για λογαριασμό του/της αμελούντος/- 
ούσας ιδιοκτήτηΛτριας. Σε κάθε περίπτωση, η υποχρέω¬ 
ση για την καταβολή των δόσεων του δανείου βαρύνει 
τον/την ιδιοκτήτη/-τρια. 

7.ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ 
ΣΥΝΔΡΟΜΗΣ Σ.Σ. 

7.1. Ανακατασκευή η αυτοστέγαση η αποπεράτωση 
κτιρίου 


7.1.1. Το ποσό της Σ.Σ. για ανακατασκευή κτιρίου ή 
αυτοστέγαση (εφόσον αγοράζεται κτίριο υπό ανέγερση) 
χορηγείται από την αρμόδια Υπηρεσία σε τρεις ισόπο¬ 
σες δόσεις, η πρώτη από τις οποίες καταβάλλεται με την 
έγκριση χορήγησης στεγαστικής συνδρομής και οι επό¬ 
μενες δύο ανάλογα με την πρόοδο των εργασιών στην 
οικοδομή. Το ποσό της Σ.Σ. για αποπεράτωση κτιρίου, 
χορηγείται από την αρμόδια Υπηρεσία σε δύο ισόπο¬ 
σες δόσεις, η πρώτη από τις οποίες καταβάλλεται με την 
έγκριση χορήγησης στεγαστικής συνδρομής και η δεύ¬ 
τερη με την ολοκλήρωση των εργασιών στην οικοδομή. 

7.1.2. Το ποσό της Σ.Σ. για αυτοστέγαση, εφόσον αγο¬ 
ράζεται έτοιμο κτίριο, χορηγείται εφάπαξ, με την προ¬ 
σκόμιση οριστικού συμβολαίου αγοράς και πιστοποιη¬ 
τικού μεταγραφής. 

Στις παραπάνω περιπτώσεις απαιτείται, η κατεδάφιση 
του πληγέντος κτιρίου με μέριμνα του/της ιδιοκτήτη/-τρι- 
ας, η οποία θα βεβαιώνεται από την αρμόδια Υπηρεσία. 

7.2. Επισκευή κτιρίου 

Το ποσό της Σ.Σ. για επισκευή κτιρίου χορηγείται σε 
τρεις δόσεις ως εξής: 

■ Η πρώτη δόση Σ.Σ. χορηγείται με την έκδοση της 
Άδειας Επισκευής και αντιστοιχεί στο 40% του ποσού 
της εγκεκριμένης Σ.Σ. 

• Η δεύτερη δόση Σ.Σ. χορηγείται αφού εκτελεστούν 
εγκεκριμένες εργασίες επισκευής, των οποίων ο προϋ¬ 
πολογισμός αντιστοιχεί τουλάχιστον στο 40% του ποσού 
της εγκεκριμένης Σ.Σ.. Η δεύτερη δόση Σ.Σ. αντιστοιχεί 
στο 30% του ποσού της εγκεκριμένης Σ.Σ.. 

Επισημαίνεται ότι προκειμένου να χορηγηθεί η δεύ¬ 
τερη δόση Σ.Σ. θα πρέπει να έχουν εκτελεστεί όλες οι 
εγκεκριμένες εργασίες επισκευής που αφορούν στον 
φέροντα οργανισμό του κτιρίου. 

• Η τρίτη δόση Σ.Σ. χορηγείται με την περαίωση των 
εργασιών επισκευής και αντιστοιχεί στο 30% του ποσού 
της εγκεκριμένης Σ.Σ.. 

Στις περιπτώσεις που το εγκεκριμένο ποσό της Σ.Σ. 
είναι μέχρι € 5.000, θα χορηγείται εφάπαξ. 

Σε κάθε περίπτωση, οι δικαιούχοι Σ.Σ. υποχρεούνται 
μετά την ολοκλήρωση των εργασιών αποκατάστασης 
των κτιρίων τους, να υποβάλλουν αίτηση στην αρμόδια 
Υπηρεσία για χορήγηση Βεβαίωσης Περαίωσης Εργασι¬ 
ών, εντός του χρόνου ισχύος της αδείας. 

8. ΝΕΟΙ ΚΤΗΤΟΡΕΣ 

Δύνανται να καθοριστούν δικαιούχοι Στεγαστικής Συν¬ 
δρομής (Σ.Σ.) οι νέοιΛες κτήτορες που απέκτησαν την 
πλήρη ή ψιλή κυριότητα των κτιρίων μετά το σεισμό του 
θέματος, ασχέτως του τρόπου αποκτήσεως αυτών. Στις 
περιπτώσεις που ο/η προκάτοχος έχει κριθεί δικαιού¬ 
χος Στεγαστικής Συνδρομής (Σ.Σ.), θα πρέπει στη συμ¬ 
βολαιογραφική πράξη να μεταβιβάζει το δικαίωμα της 
Στεγαστικής Συνδρομής (Σ.Σ.) (εξαιρείται η περίπτωση 
της κληρονομικής διαδοχής). 

Δωρεάν Κρατική Αρωγή (Δ.Κ.Α.) δικαιούται ο/η νέος/-α 
κτήτορας εφόσον: 

α) ο/η προκάτοχος του κτιρίου δικαιούταν να λάβει 
Δ.Κ.Α. για αυτό και 

β) ο/η νέος/-α κτήτορας δικαιούται να λάβει Δ.Κ.Α. 
για το κτίριο σαν να ήταν στην ιδιοκτησία του/της την 

ημέρα του σεισμού (ελέγχονται και οι τυχόν άλλες πλη- 
γείσες ιδιοκτησίες του/της, με τους περιορισμούς που 
τίθενται στις παρ. 3.4 και 3.5, του κεφ. 3, της παρούσας 
απόφασης). 

9. ΑΜΟΙΒΕΣ ΜΗΧΑΝΙΚΩΝ - ΚΡΑΤΗΣΕΙΣ 

Στις περιπτώσεις επισκευής, η αμοιβή μηχανικού για 
μελέτη-επίβλεψη μειώνεται στο 50% της αμοιβής που 
καθορίζεται με τις ισχύουσες διατάξεις περί αμοιβών 
Μηχανικών. 

10. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

ΚΑΙ ΟΡΟΙ ΧΟΡΗΓΗΣΗΣ ΔΑΝΕΙΩΝ 

Τα εν λόγω δάνεια θα χορηγηθούν από τα πιστωτικά 
ιδρύματα. 

Η συνολική διάρκεια των δανείων επισκευής ή ανα- 
κατασκευής κτιρίου ορίζεται σε δεκαπέντε (15) χρόνια, 
η δε εξόφληση τους θα πραγματοποιηθεί σε ισόποσες 
εξαμηνιαίες ή ετήσιες χρεολυτικές δόσεις, η πρώτη από 
τις οποίες θα καταβληθεί είκοσι τέσσερις (24) μήνες μετά 
την υπογραφή της δανειακής σύμβασης. 

Η συνολική διάρκεια των δανείων επισκευής ή ανακα- 
τασκευής διατηρητέων κτιρίων ορίζεται σε είκοσι πέντε 
(25) χρόνια, η δε εξόφληση τους θα πραγματοποιηθεί 
σε ισόποσες εξαμηνιαίες ή ετήσιες χρεολυτικές δόσεις, 
η πρώτη από τις οποίες θα καταβληθεί είκοσι τέσσερις 
(24) μήνες μετά την υπογραφή της δανειακής σύμβασης. 

Τα δάνεια βαρύνονται με επιτόκιο ίσο προς αυτό των 
εντόκων γραμματίων δημοσίου εξάμηνηςδιάρκειαςτης 
εκάστοτε τελευταίας εκδόσεως που χρονικά προηγείται 
της έναρξης κάθε περιόδου εκτοκισμού των δανείων, 
προσαυξημένο κατά 2 ποσοστιαίες μονάδες, χωρίς άλλη 
προσαύξηση για προμήθεια κ.τ.λ., επιδοτούμενο κατά 
100% από τον λογαριασμό του ν. 128/1975 (Α' 178). 

Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντί¬ 
στοιχες διατάξεις που ισχύουν για τη χρηματοδότηση 
της οικονομίας. 

11. ΥΠΟΘΗΚΕΣ ΔΑΝΕΙΩΝ 

Για την ασφάλεια κάθε δανείου, θα εγγράφεται υπέρ 
του πιστωτικού ιδρύματος υποθήκη επί του ακινήτου 
που θα επισκευάζεται ή ανακατασκευάζεται ή αγοράζε¬ 
ται από το προϊόν του ατόκου δανείου ή αντ' αυτού επί 
άλλου ακινήτου που τυχόν προσφέρεται από τον/την 
δανειολήπτη/-τρια, εφόσον η αξία του ακινήτου καλύ¬ 
πτει το ασφαλιζόμενο δάνειο. 

Η υποθήκη μπορεί επίσης να μεταφέρεται εκ των υστέ¬ 
ρων σε άλλο ακίνητο αντίστοιχης αξίας. 

Για ποσά μέχρι € 10.000 δεν απαιτείται εγγραφή υπο¬ 
θήκης. 


Τα πιστωτικά ιδρύματα δύναται να χορηγούν δάνεια 
για την επισκευή ή ανακατασκευή Ιερών Ναών πληγέ- 
ντων από τον σεισμό και στις περιπτώσεις που υπάρχει 
αδυναμία προσφοράς ακινήτου για εγγραφή υποθήκης, 
προς διασφάλιση του δανείου. Είναι δυνατή η υποθήκευ¬ 
ση αστικού ακινήτου της αρμόδιας Μητρόπολης που 
ανήκει ο Ιερός Ναός. 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους έχουν εφαρμογή οι γενικώς 
ισχύουσες διατάξεις. 

12. ΜΗ ΤΗΡΗΣΗ ΟΡΩΝ 

12.1. Με ειδικό όρο των οικείων δανειακών συμβάσε¬ 
ων, θα καθορίζεται ρητά ότι, σε περίπτωση υποβολής 
από τους/τις δικαιούχους δανείων ή τους/τις νέους/-ες 
κτήτορες, ανακριβών δηλώσεων ή σε περίπτωση μη εκ¬ 
πλήρωσης των υποχρεώσεων, που θα αναλάβουν με όσα 
προβλέπονται στην παρούσα απόφαση (π.χ. έκδοση βε¬ 
βαίωσης περαίωσης εργασιών) και γενικά στις διατάξεις 
που αφορούν στην αποκατάσταση των σεισμόπληκτων 
κτιρίων, θα υπόκεινται πέρα από τις νόμιμες κυρώσεις 
και στις ακόλουθες αθροιστικά: 

α) Κήρυξη ολοκλήρου του ποσού του δανείου ληξι¬ 
πρόθεσμου και αμέσως απαιτητού από τη χορήγηση του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Επιστροφή του ποσού των επιδοτούμενων τόκων 
των δανείων που είχαν καταβληθεί εντόκως, με το ισχύον 
επιτόκιο υπερημερίας. 

12.2. Το ποσό της Δ.Κ.Α., σε περίπτωση υποβολής από 
τους/τις δικαιούχους ή νέους/-ες κτήτορες ανακριβών 
δηλώσεων ή σε περίπτωση μη εκπλήρωσης των υποχρε¬ 
ώσεων που θα αναλάβουν με βάση όσα προβλέπονται 
στην παρούσα απόφαση (π.χ. έκδοση βεβαίωσης περαί¬ 
ωσης εργασιών) και γενικά στις διατάξεις που αφορούν 
στην αποκατάσταση των σεισμόπληκτων κτιρίων, θα 
επιστρέφεται εντόκως με επιτόκιο υπερημερίας το κοι¬ 
νώς ισχύον για κάθε περίπτωση υπερημερίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Σεπτεμβρίου 2017 

